stanford-oval/wikipedia huggingface dataset:
แอนนีโมนีในห้วงรัก

ซีรีส์มังงะญี่ปุ่น
| --- | --- |
แอนนีโมนีในห้วงรัก
アネモネは熱を帯びる (Anemone wa Netsu o Obiru)
แนว: ยูริ
มังงะ
เขียนโดย: เร็น ซากุรางิ
สำนักพิมพ์: โฮบุนชะ
สำนักพิมพ์ภาคภาษาไทย: ฟีนิกซ์
นิตยสาร: มังงะไทม์คิราระฟอร์เวิร์ด
กลุ่มเป้าหมาย: เซเน็ง
วางจำหน่ายตั้งแต่: 24 พฤศจิกายน พ.ศ. 2563 – ปัจจุบัน
จำนวนเล่ม: 7
แอนนีโมนีในห้วงรัก (アネモネは熱を帯びる, Anemone wa Netsu o Obiru) เป็นซีรีส์มังงะญี่ปุ่นแนวยูริ เขียนและวาดภาพโดย เร็น ซากุรางิ เริ่มตีพิมพ์ในนิตยสาร มังงะไทม์คิราระฟอร์เวิร์ด ของโฮบุนชะ เมื่อเดือนพฤศจิกายน พ.ศ. 2563
เรื่องย่อ

นางิสะ โอสึกิ ใช้เวลาในช่วงมัธยมต้นอ่านหนังสืออย่างขยันขันแข็งเพื่อตั้งเป้าหมายที่จะผ่านการสอบเข้าโรงเรียนมัธยมที่เธอเลือกเป็นอันดับแรก อย่างไรก็ตามเมื่อถึงวันสอบ นางิสะก็หยุดเพื่อช่วยหญิงสาวคนหนึ่งที่ดูเหมือนจะกำลังจะหมดสติเพราะหิมะ ทำให้เธอพลาดการสอบและสอบตกทันที นางิสะที่ท้อแท้ใจได้สมัครเข้าเรียนที่โรงเรียนใกล้ ๆ ขณะเดียวกันเธอก็เปลี่ยนรูปลักษณ์ของตัวเองไปโดยสิ้นเชิง ทั้งย้อมผมและเปลี่ยนจากใส่แว่นเป็นใส่คอนแทคเลนส์ แต่กลับพบว่าเด็กผู้หญิงที่ตอนนี้นั่งอยู่ข้าง ๆ เธอในชั้นเรียน คือ มาชิโระ โคมิยามะ คนเดียวกับคนที่เธอหยุดเพื่อช่วยซึ่งเป็นสาเหตุที่ทำให้เธอสอบเข้าไม่ผ่าน
สื่อ > มังงะ

เขียนและวาดภาพโดย เร็น ซากุรางิ แอนนีโมนีในห้วงรัก เริ่มตีพิมพ์ในนิตยสาร มังงะไทม์คิราระฟอร์เวิร์ด ของโฮบุนชะ เมื่อวันที่ 24 พฤศจิกายน พ.ศ. 2563 และได้รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 7 ณ เดือนกรกฎาคม พ.ศ. 2567
มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 20 กันยายน พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  11 มิถุนายน พ.ศ. 2564 | 978-4-8322-7282-8 | 21 ตุลาคม พ.ศ. 2567 | 978-616-599-776-8 |
| 2 |  10 ธันวาคม พ.ศ. 2564 | 978-4-8322-7331-3 | พฤศจิกายน พ.ศ. 2567 | — |
| 3 |  10 มิถุนายน พ.ศ. 2565 | 978-4-8322-7371-9 | มีนาคม พ.ศ. 2568 | — |
| 4 |  12 ธันวาคม พ.ศ. 2565 | 978-4-8322-7424-2 | — | — |
| 5 |  12 กรกฎาคม พ.ศ. 2566 | 978-4-8322-7468-6 | — | — |
| 6 |  12 ธันวาคม พ.ศ. 2566 | 978-4-8322-9509-4 | — | — |
| 7 |  12 กรกฎาคม พ.ศ. 2567 | 978-4-8322-9559-9 | — | — |
การตอบรับ

ในปี พ.ศ. 2566 ซีรีส์นี้ได้รับการเสนอชื่อเข้าชิงรางวัล Next Manga Award ครั้งที่ 9 ในประเภทสิ่งพิมพ์
แหล่งข้อมูลอื่น

แอนนีโมนีในห้วงรัก (มังงะ) ที่เครือข่ายข่าวอนิเมะ
การก่อเทือกเขา

ภูเขา
การก่อเทือกเขา (อังกฤษ: Orogeny/Orogenesis) เป็นกระบวนการกำเนิดแนวเทือกเขาขนาดใหญ่ที่เป็นผลจากแรงดัน ในขณะเกิดการเปลี่ยนลักษณะโครงสร้างของแผ่นเปลือกโลก เช่น การเคลื่อนที่เข้าปะทะกันของแผ่นเปลือกโลก หรือ การมุดตัวของแผ่นเปลือกโลก ซึ่งเหตุการณ์เหล่านี้ได้ก่อให้เกิดความเค้น ขึ้นตามแนวรอยต่อระหว่างเปลือกโลกทั้งสอง ส่งผลให้เกิดมวลหินบริเวณนั้นถูกแปรสภาพและยกตัวสูงขึ้นเป็นแนวยาว เรียกว่า แดนเทือกเขา (orogenic belt)
คำว่า “Orogeny” มีรากศัพท์มาจากภาษากรีก คือ คำว่า oros แปลว่าภูเขา และ genesis ที่แปลว่าการเกิด หรือกำเนิด
ธรณีแปรสัณฐานที่ก่อให้เกิดแนวเทือกเขา

กระบวนการแปรสัณฐานที่นำไปสู่การก่อแนวเทือกเขา ก็คือการที่แผ่นเปลือกโลกสองแผ่นเคลื่อนที่เข้าหากัน (convergent boundary) ซึ่งสามารถแบ่งตามชนิดของแผ่นเปลือกโลกที่เคลื่อนที่เข้าหากันได้เป็น 3 กรณี ดังนี้
ธรณีแปรสัณฐานที่ก่อให้เกิดแนวเทือกเขา > แผ่นเปลือกโลกภาคพื้นทวีปกับแผ่นเปลือกโลกภาคพื้นทวีป

การเคลื่อนที่เข้าหากันของแผ่นเปลือกโลกชนิดนี้ทำให้เกิดการชนกันอย่างรุนแรง เนื่องจากแผ่นเปลือกโลกภาคพื้นทวีปมีความหนา และมีความหนาแน่นเท่า ๆ กัน อีกทั้งยังคงมีความหนาแน่นน้อยกว่าชั้นเนื้อโลก แผ่นโลกทั้งสองจึงไม่เกิดการมุดตัว แต่บางครั้งอาจมีการมุดตัวเล็กน้อยหรือธรณีภาคส่วนที่หนักอาจแตกแยกตัวออกจากเปลือกโลกและมุดลงข้างใต้ก็ได้ เศษชิ้นส่วนของเปลือกโลกหรือตะกอนตามขอบทวีปอาจถูกครูดให้มาอยู่ในเขตการชนกัน (collision zone) ก่อให้เกิดการเปลี่ยนสภาพอย่างรุนแรงแบบเมลานจ์ของหิน (highly deformed Mélange of rock) การบีบอัดอย่างรุนแรงยังสามารถทำให้เกิดการคดโค้งและการเลื่อนของหินในแผ่นเปลือกโลกทั้งสองได้ ขอบเขตการเปลี่ยนสภาพนี้อาจมากถึงหลายร้อยกิโลเมตรภายในแผ่นเปลือกโลก ซึ่งแสดงลักษณะภูมิประเทศเป็นแนวเทือกเขาสูงบนผิวโลก เช่น เทือกเขาหิมาลัย เทือกเขาทางด้านตะวันตกของประเทศไทย
ธรณีแปรสัณฐานที่ก่อให้เกิดแนวเทือกเขา > แผ่นเปลือกโลกภาคพื้นทวีปกับแผ่นเปลือกโลกภาคพื้นสมุทร

ทำให้เกิดการมุดตัวของแผ่นเปลือกโลกภาคพื้นสมุทรลงใต้แผ่นเปลือกโลกภาคพื้นทวีป (subduction) เนื่องจากแผ่นเปลือกโลกภาคพื้นสมุทรหนาน้อยกว่า แต่มีความหนาแน่นสูงกว่าแผ่นเปลือกโลกภาคพื้นทวีป ขณะที่แผ่นเปลือกโลกภาคพื้นสมุทรมุดตัวลงเรื่อย ๆ แผ่นเปลือกโลกส่วนที่มุดลึกลงไปถึงชั้นฐานธรณีภาคจะอยู่ในสภาพแวดล้อมที่มีอุณหภูมิสูงขึ้น จนกระทั่งส่วนประกอบที่เป็นของเหลวและสารระเหยต่าง ๆ เช่น น้ำหรือคาร์บอนไดออกไซด์ถูกความร้อนทำให้ระเหยกลายเป็นไอลอยขึ้นสู่ด้านบน ซึ่งสารไอร้อนเหล่านี้จะไปรบกวนสมดุลของชั้นฐานธรณีภาคบริเวณนั้นด้วย ทำให้เกิดภาวะไม่เสถียรจนเกิดการหลอมเป็นบางส่วน (partial melting) กลายเป็นหินหลอมซึ่งจะก่อตัวในรูปกระเปาะหินหนืด (magma chamber) ที่มีความหนาแน่นน้อยกว่าวัสดุแวดล้อมจึงค่อย ๆ ลอยตัวสู่ด้านบนช้า ๆ หากกระเปาะหินหนืดลอยขึ้นมาถึงพื้นผิวโลกโดยไม่มีการแข็งตัวก็จะเกิดการปะทุออกมาในลักษณะของการระเบิดของภูเขาไฟ (volcanic eruption) ซึ่งผลจากการมุดตัวของแผ่นเปลือกโลกชนิดนี้ก่อให้เกิดลักษณะภูมิประเทศสูงเป็นแนวเทือกเขาตามขอบแผ่นทวีป เช่น เทือกเขาแอนดีส ทางตะวันตกของทวีปอเมริกาใต้
ธรณีแปรสัณฐานที่ก่อให้เกิดแนวเทือกเขา > แผ่นเปลือกโลกภาคพื้นสมุทรกับแผ่นเปลือกโลกภาคพื้นสมุทร

เมื่อแผ่นเปลือกโลกภาคพื้นสมุทรสองแผ่นเคลื่อนที่เข้าชนกัน โดยปกติแล้วจะเป็นแผ่นเปลือกโลกที่มีอายุมากกว่าจะมุดตัวลงใต้แผ่นเปลือกโลกภาคพื้นสมุทรที่มีอายุน้อยเนื่องจากความหนาแน่นที่สูงกว่า จากนั้นกระบวนการต่าง ๆ ที่เกิดจะคล้ายคลึงกับกรณีของการชนกันระหว่างแผ่นเปลือกโลกภาคพื้นทวีปกับแผ่นเปลือกโลกภาคพื้นสมุทร ผลของการชนกันระหว่างแผ่นเปลือกโลกภาคพื้นสมุทรสองแผ่นทำให้เกิดแนวหมู่เกาะภูเขาไฟกลางสมุทร ตัวอย่างเช่น หมู่เกาะแคริเบียนตะวันออก (Eastern Caribbean Islands)
กระบวนการทางธรณีวิทยาของการก่อเทือกเขา

โดยทั่วไปแล้วภูเขาหนึ่ง ๆ ที่เกิดจากกระบวนการธรณีแปรสัณฐานดังที่กล่าวไว้ข้างต้น จะประกอบด้วยกระบวนทางธรณีวิทยาที่เกิดร่วมกับกระบวนการก่อเทือกเขาด้วย ซึ่งประกอบด้วย (หมายเลขระบุตำแหน่งดังรูป)
การเปลี่ยนลักษณะ (deformation) เช่น การเกิดชั้นหินคดโค้ง (folding) และรอยเลื่อนย้อน (thrust faulting)
การเกิดหินแปร (metamorphism) เช่น การเกิดหิน greenschist และ amphibolite ที่ศูนย์กลางของแนวภูเขา และหิน blueschist ที่ขอบด้านนอก
การเกิดหินหลอม (magmatization) ในกรณีการชนกันของแผ่นทวีป หินหลอมอาจเกิดจากการที่หินตะกอนหรือส่วนของเปลือกโลกที่ถูกฝังตัวลึกลงเรื่อย ๆ จากการเพิ่มความหนาของแผ่นเปลือกโลกจนเมื่อถึงจุดที่ความร้อนและความกดดันสูงเกินกว่าที่หินนั้นจะคงสภาพของแข็งได้อีกต่อไปแล้วเกิดการหลอมบางส่วนกลายเป็นหินหลอม ส่วนในกรณีของการมุดตัวของแผ่นมหาสมุทรใต้แผ่นทวีปนั้น ขณะที่แผ่นมหาสมุทรมุดตัวลงส่วนประกอบที่เป็นของเหลวและสารระเหยต่าง ๆ เช่น น้ำหรือคาร์บอนไดออกไซด์ถูกความร้อนทำให้ระเหยกลายเป็นไอลอยขึ้นสู่ชั้นฐานธรณีภาค (asthenosphere) ของแผ่นเปลือกโลกด้านบนแล้วรบกวนสมดุลของชั้นฐานธรณีภาคนั้นให้เกิดภาวะไม่เสถียรจนเกิดการหลอมเป็นบางส่วนกลายเป็นหินหลอมที่จะเคลื่อนตัวขึ้นสู่ระดับที่ตื้นกว่าต่อไป
การแทรกซอนของหินอัคนี (intrusion) เช่น หินแกรนิตมวลไพศาล (granitic batholiths) มักมีกำเนิดสอดคล้องกับกระบวนการก่อเทือกเขา
การยกตัวของแผ่นเปลือกโลก (uplift)
การระเบิดของภูเขาไฟ (volcanic activity) ขนานไปกับแนวยอดเขา ส่วนมากเรามักพบแนวของภูเขาไฟที่ประกอบด้วยหิน andesite
ร่องลึกก้นสมุทร (oceanic trench) เป็นร่องแคบลึก พบอยู่ตามขอบด้านนอกของแนวภูเขาที่เพิ่งเกิดใหม่ แต่โดยทั่วไปแล้วร่องเหล่านี้มักเติมเต็มด้วยตะกอนจากพื้นทะเลที่ถูกครูดมารวมกัน
การเกิดแผ่นดินไหว (seismic activity) ในกรณีของการมุดตัวของแผ่นเปลือกโลกมหาสุมทรใต้แผ่นทวีป (subduction) เรามักพบจุดศูนย์กลางของ[แผ่นดินไหว]ที่มีพลังมากแต่อยู่ในระดับตื้นใกล้กับร่องลืกมหาสมุทร (trench]) และจุดศูนย์กลางแผ่นดินไหวเหล่านี้ค่อย ๆ ลึกลงเรื่อย ๆ ตามแนวของเปลือกโลกที่มุดตัวลงจนถึงระดับลึกสุดที่ 700 กิโลเมตร แนวจุดศูนย์กลางแผ่นดินไหวที่ค่อย ๆ ลึกลงตามระยะห่างจากร่องลึกมหาสมุทรนี้เรียกว่า Wadati-Benioff Zone
ลักษณะเฉพาะของการตกทับถมตะกอน (deposition) พร้อม ๆ กับการกำเนิดภูเขา โดยทั่วไปจะพบหินตะกอนน้ำตื้นบริเวณด้านในของแนวภูเขา ในขณะที่พบหินตะกอนน้ำลึกที่ศูนย์กลางของแนวการมุดตัว และจากนั้นในช่วงปลายของกระบวนการหินกรวดมนและหินทรายจะตกสะสมตัวอันเนื่องมาจากการกร่อน (erosion) ของแนวภูเขา
เทือกเขาและการแบ่งเขตทางธรณีวิทยา

เราสามารถแบ่งแดนเทือกเขาออกเป็นเขตต่าง ๆ ตามลักษณะ โครงสร้าง วิทยาหิน และระดับการแปรสภาพของหิน โดยเขตตามประเภทเหล่านี้อาจเป็นบริเวณเดียวกันหรือซ้อนทับกันเป็นบางส่วน ดังนั้นการเรียกชื่ออย่างถูกต้องจะช่วยให้นักธรณีวิทยาเกิดความเข้าใจที่ตรงกันได้ ตัวอย่างต่อไปนี้เป็นแดนเทือกเขาที่เกิดจากการชนกันระหว่างแผ่นเปลือกโลกภาคพื้นทวีปกับแผ่นเปลือกโลกภาคพื้นมหาสมุทร
เขตตามโครงสร้าง (Structural zones)
เขตตามวิทยาหิน (Lithologic zones)
เขตตามการแปรสภาพของหิน (Metamorphic zones)
บทสรุป

กล่าวโดยสรุปแล้วภูเขาหรือเทือกเขาเป็นผลจากกระบวนการที่เกี่ยวเนื่องกับธรณีแปรสัณฐาน (plate tectonic) แบบการเคลื่อนที่เข้าปะทะกันของแผ่นเปลือกโลก (plate convergence) ได้แก่ การชนกันของแผ่นทวีป (continental collision) และการมุดตัวของแผ่นเปลือกโลก (subduction) ซี่งโดยทั่วไปแล้วมักเป็นการมุดตัวของแผ่นมหาสมุทรลงใต้แผ่นเปลือกโลกเนื่องจากแผ่นมหาสมุทรมีความหนาแน่นมากกว่าจึงจมลงด้านล่างได้ง่ายกว่า การสร้างภูเขาประกอบด้วยกระบวนการทางธรณีวิทยาย่อยๆ อีกเช่น การเปลี่ยนลักษณะ (deformation) การเกิดหินแปร (metamorphism) การยกตัวของแผ่นเปลือกโลก (uplift) และการเกิดแผ่นดินไหว (seismic activity) เป็นต้น
วาซีลี บลูย์เฮียร์

| วาซีลี บลูย์เคียร์  Васи́лий Константи́нович Блю́хер |
| --- | --- |

ข้อมูลส่วนบุคคล
เกิด: 1 ธันวาคม พ.ศ. 2432 Barschinka,จักรวรรดิรัสเซีย
เสียชีวิต: 9 พฤศจิกายน พ.ศ. 2481 (48 ปี) มอสโก, สาธารณรัฐรัสเซีย, สหภาพโซเวียต
เชื้อชาติ: โซเวียต
รางวัล: 
ลายมือชื่อ: 
ยศที่ได้รับการแต่งตั้ง
รับใช้:  รัสเซีย  สหพันธ์สาธารณรัฐสังคมนิยมโซเวียตรัสเซีย  สหภาพโซเวียต
ประจำการ: พ.ศ. 2457-58 รัสเซีย พ.ศ. 2460–2481 สหพันธ์สาธารณรัฐสังคมนิยมโซเวียตรัสเซีย
ยศ: จอมพล (กองทัพแดง)
บังคับบัญชา: เสนาธิการกองทัพบก
ผ่านศึก: สงครามโลกครั้งที่ 1  สงครามกลางเมืองรัสเซีย ความขัดแย้งจีน - โซเวียต (พ.ศ. 2472) ยุทธการทะเลสาบคาซาน ข้อพิพาทชายแดนโซเวียต–ญี่ปุ่น

วาซีลี คอนสตันตีโนวิช บลูย์เคียร์ (รัสเซีย: Васи́лий Константи́нович Блю́хер​; อังกฤษ: Vasily Konstantinovich Blyukher) เป็นหนึ่งในห้าจอมพลแรก ๆ ของสหภาพโซเวียต
ชีวิตช่วงแรก

บลูย์เคียร์ เกิดมาในตะกูลครอบครัวชาวนาชาวรัสเซียชื่อ กูรอฟ  ในหมู่บ้าน Barschinka ใน Yaroslavl Governorate . ในศตวรรษที่ 19 เจ้าของที่ดินให้ชื่อเล่นแกเข้าว่า "บลูย์เคียร์" ให้แก่ครอบครัว กูรอฟ ตามชื่อ จอมพล เกิบฮาร์ด เลเบริชท์ ฟอน บลือเชอร์ (พ.ศ. 2285-2362) ของปรัสเซีย.เขาเป็นคนงานโรงงานแห่งหนึ่งในช่วงก่อนสงครามโลกครั้งที่หนึ่ง วาซีลี กูรอฟ ซึ่งต่อมาได้เปลี่ยนนามสกุลเป็นบลูย์เคียร์ ได้เข้าร่วมกองทัพจักรวรรดิรัสเซียในปีพ.ศ. 2457 และทำหน้าที่เป็นนายทหารจนกระทั่งออกจากโรงพยาบาลในปีพ.ศ. 2458 หลังจากได้รับบาดเจ็บสาหัสจากการล่าถอย .ในปีพ.ศ. 2459 เขาเข้าร่วมพรรคแรงงานสังคมประชาธิปไตยรัสเซีย และเข้ามามีส่วนร่วมในการปฏิวัติของรัสเซียในปีพ.ศ. 2460 ในซามารา .
สงครามกลางเมือง

ในช่วงปลายเดือนพฤศจิกายน พ.ศ. 2460 เขาถูกส่งตัวเข้าไปใน เมืองเชเลียบินสค์ เป็นผู้พิทักษ์แดงเพื่อป้องกันการจลาจลของอเล็กซานเดอร์ ตูทอฟ บลูย์เคียร์ เข้าร่วมกองทัพแดงในปีพ.ศ. 2461 ในไม่ช้าก็เป็นผู้บัญชาการ ในช่วงสงครามกลางเมืองรัสเซียเขาเริ่มมีผลงานโดดเด่น หลังจากหลังจากสาธารณรัฐเช็กเริ่มก่อการจลาจลในเดือนสิงหาคมถึงเดือนกันยายนปี พ.ศ. 2461 กองกำลังใต้บังคับบัญชาของอูราลใต้ใต้ 10,000 คนได้รับคำสั่งเดินทัพ 1,500 กิโลเมตร ใน 40 วันหลังจากการสู้รบอย่างต่อเนื่องเพื่อโจมตีกองทัพขาวจากด้านหลังแล้วเข้าร่วมกับกองทัพแดงหลัก สำหรับความสำเร็จนี้ เขาได้กลายเป็นคนแรกของสหภาพโซเวียตที่ได้รับเครื่องอิสริยาภรณ์ธงแดง (ต่อมาเขาได้รับรางวัลถึงสี่ครั้งทั้งในปี พ.ศ. 2464 (2) และพ.ศ. 2471 (2)),จากบันทึกของเขากล่าวว่า "การจู่โจมของเหล่าสหายบลูย์เคียร์ ในสภาวะที่แทบจะเป็นไปไม่ได้เทียบได้กับการข้ามเทือกเขาของซูโวรอฟในสวิตเซอร์แลนด์" หลังจากที่กองทัพเข้ารวมตัวกับกองทัพแดงที่ 3 ในพื้นที่ กองทัพของบลูย์เคียร์ ถูกจัดตั้งเป็นกองพลไรเฟิลที่ 51 ซึ่งต่อมาเขาสามารถได้ชนะกองกำลังของบารอน แรงเกลได้ในเดือนพฤศจิกายน พ.ศ. 2463
สาธารณรัฐตะวันออกไกล

หลังจากสงครามกลางเมืองเขาทำหน้าที่เป็นผู้บัญชาการทหารของสาธารณรัฐตะวันออกไกล ในปี พ.ศ. 2464-65 เขาเป็นที่ปรึกษาทางทหารโซเวียตในประเทศจีนระหว่าง ปีพ.ศ. 2467-70 ในระหว่างปกิบัติงานเขาใช้ชื่อว่ากาลีน (Galen)   (ภายหลังจากแต่งงานกับภรรยาของเขา กาลีนา) ในขณะที่ติดอยู่กับกองบัญชาการทหารของเจียงไคเช็ก เขาเป็นผู้รับผิดชอบการวางแผนทางทหารของ ทางตอนเหนือ ซึ่งเป็นการเริ่มต้นการรวมกลุ่มก๊กมินตั๋งของจีน หนึ่งในบรรดาลูกศิษย์ที่เขาสอนในช่วงนี้คือหลินบุ่ยซึ่งต่อมาได้เป็นผู้นำในกองทัพปลดปล่อยประชาชนจีน  บลูย์เคียร์ ได้หนีออกจากจีน หลังจากการก่อการกำเริบที่กว่างโจว หลังจากนั้นเขาได้รับงานทางทหารในยูเครน จากนั้นในปีพ.ศ. 2472 เขาก็ย้ายไปกับเป็นผู้บัญชาการทหารในเขตตะวันออกไกลอีกครั้งซึ่งเป็นที่รู้จักกันในชื่อ กองทัพแดงพิเศษแห่งตะวันออกไกล (PKDVA)
ใน ฮาบารอฟสค์ ใช้สิทธิความเป็นรัฐปกครองตนเองของสาธารณรัฐตะวันออกไกล ประกาศสงครามกับจีนในกรณีความขัดแย้งทางรถไฟจีน - โซเวียตเข้าคุมทางรถไฟเพื่อป้องกันจากการขยายตัวของอิทธิพลจักรวรรดิญี่ปุ่นในเขตตะวันออกไกลจากชัยชนะครั้งนั้นเขาได้รับเครื่องอิสริยาภรณ์ธงแดงในเดือนสิงหาคม พ.ศ. 2473 ในปี พ.ศ. 2478 เขาเป็นจอมพลแห่งสหภาพโซเวียต เขาได้เป็นผู้บัญชาการทหารในยุทธภูมิทะเลสาบคาซานซึ่งเป็นพรมแดนระหว่างสหภาพโซเวียตกับเกาหลีที่ยึดครองญี่ปุ่น
การกวาดล้างและความตาย

จากผลงานต่างๆในการเป็นผู้บัญชาการทหารของสาธารณรัฐตะวันออกไกล ทำให้รอดจากการกวาดล้างในกองทัพแดงในปี พ.ศ. 2480 ในความเป็นจริง บลูย์เคียร์ ก็เป็นหนึ่งในผู้พิพากษาคดีของ ตูคาเชฟสกี ในปีพ.ศ. 2481 ต่อมาเขาถูกกล่าวหาว่าไม่สามารถหาอาวุธยุทโธปกรณ์เพียงพอในระหว่างการรบที่ทะเลสาบคาซานและถูกไล่ออกจากตำแหน่ง เมื่อวันที่ 22 ตุลาคมเขาถูกจับข้อหาจารกรรมให้จักรวรรดิญี่ปุ่นต่อมาเขาถูกหน่วยNKVDที่นำโดยGenrikh Lyushkovจับกุมตัวไวปัจจัยสำคัญที่ทำให้เขาถูกจับก็คือการละเลยต่อกองทัพญี่ปุ่นในระยะหลัง
ในคุก บลูย์เคียร์ ปฏิเสธที่จะสารภาพและไม่ยอมพูดอะไรที่เกี่ยวกับคดีด้วย เขาถูกทรมานอย่างรุนแรงในคุก Lefortovo ในกรุงมอสโก ซึ่งตามแหล่งข่าวแห่งหนึ่งระบุบว่าเขาถูกซ้อมจนตายในวันที่ 9 พฤศจิกายน พ.ศ. 2481แม้ว่าจะมีแหล่งอื่นระบุบว่าเขาถูกยิงด้วยคำสั่งของสตาลิน เมื่อผู้คนเริ่มถามว่าเขาอยู่ที่ไหนเจ้าหน้าที่จะบอกว่าเขาบัญชาการอยู่ในประเทศจีนโดยใช้นามแฝง การตายของเขาได้รับการยืนยันอย่างเป็นทางการในปีพ.ศ. 2499 จากการกู้ชื่อเสียงจากนิกิตา ครุสชอฟ ในปีพ.ศ. 2482 เจียงไคเช็กได้ถามถึงการหายไปของ บลูย์เคียร์  ในที่ประชุมกับสตาลินและถามว่าเขาจะกลับมาช่วยกองทัพเราได้ไหม สตาลินตอบว่านายพลถูกประหารชีวิตไปแล้วเพราะให้การช่วยเหลือแก่สายลับชาวญี่ปุ่น
เขายังคงเป็นที่นิยมในรัสเซียและภาพยนตร์สารคดีเกี่ยวกับชีวิตของเขาและสิ่งพิมพ์หลายอย่างจากเรื่องเล่าของสมาชิกในครอบครัวบลูย์เคียร์
เครื่องอิสริยาภรณ์

2 เครื่องอิสริยาภรณ์เลนิน (พ.ศ. 2474,พ.ศ. 2481)
3 เครื่องอิสริยาภรณ์ธงแดงรัสเซียโซเวียต (พ.ศ. 2462,พ.ศ. 2464)
2 เครื่องอิสริยาภรณ์ธงแดง (พ.ศ. 2471)
เครื่องอิสริยาภรณ์ดาวแดง (พ.ศ. 2473)
เหรียญที่ระลึก "ครบรอบ 20 ปีการทำงานและรับใช้กองทัพแดง" (พ.ศ. 2481)
เหรียญตรา "ครบรอบ 5 ปี เชการ์-จีพียู" (พ.ศ. 2475)
ไม้กางเขนแห่งเซนต์จอร์จทั้งสี่ชั้น
เครื่องราชอิสริยาภรณ์เซนต์จอร์จ
แผนที่โฆษณาชวนเชื่อของสหภาพโซเวียตในปีพ.ศ. 2473 ภาพของบลูย์เคียร์อยู่มุมล่างซ้าย
บลูย์เคียร์ ในช่วงสงครามกลางเมือง
ผมจูบกับน้องสาวแฟนไปซะแล้ว

Japanese light novel series
| --- | --- |
ผมจูบกับน้องสาวแฟนไปซะแล้ว
カノジョの妹とキスをした。 (Kanojo no Imōto to Kiss o Shita)
แนว: สุขนาฏกรรมจินตนิยม
ไลต์โนเวล
เขียนโดย: ริคุ มิโซระ
วาดภาพโดย: ซาบะ มิโซเระ
สำนักพิมพ์: เอสบีครีเอทีฟ
สำนักพิมพ์ภาคภาษาไทย: เซนชู
ในเครือ: จีเอบุงโกะ
กลุ่มเป้าหมาย: ชาย
วางจำหน่ายตั้งแต่: 14 เมษายน พ.ศ. 2563 – 14 กันยายน พ.ศ. 2565
จำนวนเล่ม:  4    4
มังงะ
เขียนโดย: ริคุ มิโซระ
วาดภาพโดย: คาคิโตะ คาโต้
สำนักพิมพ์: สแควร์เอนิกซ์
สำนักพิมพ์ภาคภาษาไทย: ฟีนิกซ์
นิตยสาร: Manga UP!
กลุ่มเป้าหมาย: โชเน็ง
วางจำหน่ายตั้งแต่: 28 พฤษภาคม พ.ศ. 2565 – ปัจจุบัน
จำนวนเล่ม:  2    1
ผมจูบกับน้องสาวแฟนไปซะแล้ว (ญี่ปุ่น: カノジョの妹とキスをした。, โรมาจิ: Kanojo no Imōto to Kiss o Shita) เป็นซีรีส์ไลต์โนเวลญี่ปุ่น ที่เขียนโดย ริคุ มิโซระ และวาดภาพประกอบโดย ซาบะ มิโซเระ เอสบีครีเอทีฟได้วางจำหน่ายไลต์โนเวลภายใต้สำนักพิมพ์ จีเอบุงโกะ ทั้งหมด 4 เล่ม ตั้งแต่เดือนเมษายน พ.ศ. 2563 ถึงกันยายน พ.ศ. 2565 โดยไลต์โนเวลมีลิขสิทธิ์ในประเทศไทยโดยสำนักพิมพ์เซนชู มังงะได้รับการดัดแปลงที่วาดภาพประกอบโดย คาคิโตะ คาโต้ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนพฤษภาคม พ.ศ. 2565 และเมื่อเดือนตุลาคม พ.ศ. 2566 ได้มีการรวบรวมไว้เป็นเล่มทังโกบง ถึงเล่มที่ 2 โดยมังงะมีลิขสิทธิ์ในประเทศไทยโดยสำนักพิมพ์ฟีนิกซ์
สื่อ > ไลต์โนเวล

เขียนโดย ริคุ มิโซระ และวาดภาพประกอบโดย ซาบะ มิโซเระ ไลต์โนเวลเรื่องนี้เริ่มตีพิมพ์ภายใต้สำนักพิมพ์ไลต์โนเวล จีเอบุงโกะ ของเอสบีครีเอทีฟ เมื่อวันที่ 14 เมษายน พ.ศ. 2563 ซีรีส์นี้เขียนจบในเล่มที่ 4 ซึ่งออกจำหน่ายในวันที่ 14 กันยายน พ.ศ. 2565
ไลต์โนเวลมีลิขสิทธิ์ในประเทศไทยโดยสำนักพิมพ์เซนชู
สื่อ > ไลต์โนเวล > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  14 เมษายน พ.ศ. 2563 | 978-4-81-560631-2 | — | 978-616-561-265-4 |
| 2 |  11 กันยายน พ.ศ. 2563 | 978-4-81-560728-9 | — | 978-616-561-290-6 |
| 3 |  14 กันยายน พ.ศ. 2564 | 978-4-81-561225-2 | — | 978-616-561-450-4 |
| 4 |  14 กันยายน พ.ศ. 2565 | 978-4-81-561458-4 | — | 978-616-561-542-6 |
สื่อ > มังงะ

มังงะดัดแปลงซึ่งวาดภาพประกอบโดย คาคิโตะ คาโต้ เริ่มตีพิมพ์บนเว็บไซต์นิตยสารออนไลน์ Manga UP! ของสแควร์เอนิกซ์ เมื่อวันที่ 28 พฤษภาคม พ.ศ. 2565 และเมื่อเดือนตุลาคม พ.ศ. 2566 ได้มีการรวบรวมไว้เป็นเล่มทังโกบง ถึงเล่มที่ 2
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  6 ตุลาคม พ.ศ. 2565 | 978-4-75-758193-7 | 12 เมษายน พ.ศ. 2567 | 978-616-599-557-3 |
| 2 |  6 ตุลาคม พ.ศ. 2566 | 978-4-75-758841-7 | — | — |
ผลตอบรับ

ในหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! ฉบับปี พ.ศ. 2564 ไลต์โนเวลเรื่องนี้ติดอันดับที่ 8 ในหมวดบุงโกบง และอันดับ 5 ในหมวดผลงานใหม่
Thomas Knight จาก NookGaming ชื่นชมฉากและความแตกต่างระหว่างความรักทั้งสองในบทวิจารณ์ไลต์โนเวล และ Tentai Books กล่าวว่า ผมจูบกับน้องสาวแฟนไปซะแล้ว ขายดีกว่าชื่อเรื่องอื่น ๆ ทั้งหมดจนถึงปัจจุบันในการสัมภาษณ์
แหล่งข้อมูลอื่น

ผมจูบกับน้องสาวแฟนไปซะแล้ว (นิยาย) ที่เครือข่ายข่าวอนิเมะ
สภานักเรียนฉบับรั่ว!

ซีรีส์มังงะญี่ปุ่น
| --- | --- |
สภานักเรียนฉบับรั่ว!
生徒会にも穴はある! (Seitokai ni mo Ana wa Aru!)
แนว: สุขนาฏกรรมจินตนิยม เสี้ยวชีวิต
มังงะ
เขียนโดย: มูจิมาโระ
สำนักพิมพ์: โคดันชะ
สำนักพิมพ์ภาคภาษาไทย: ฟีนิกซ์
ในเครือ: โชเน็นแม็กกาซีนคอมมิค
นิตยสาร: โชเน็นแม็กกาซีนรายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 27 เมษายน พ.ศ. 2565 – ปัจจุบัน
จำนวนเล่ม: 8
 สถานีย่อยการ์ตูนญี่ปุ่น
สภานักเรียนฉบับรั่ว! (ญี่ปุ่น: 生徒会にも穴はある!, โรมาจิ: Seitokai ni mo Ana wa Aru!) เป็นซีรีส์มังงะแบบการ์ตูนสี่ช่องของญี่ปุ่นที่เขียนและวาดภาพประกอบโดยมูจิมาโระ เรื่องนี้ได้รับการตีพิมพ์เป็นตอนในนิตยสารมังงะโชเน็งโชเน็นแม็กกาซีนรายสัปดาห์ของสำนักพิมพ์โคดันชะ ตั้งแต่เดือนเมษายน พ.ศ. 2565 ได้รับการแปลและตีพิมพ์เป็นภาษาไทยโดยสำนักพิมพ์ฟีนิกซ์
การตีพิมพ์

เขียนและวาดภาพโดยมูจิมาโระ สภานักเรียนฉบับรั่ว!เริ่มตีพิมพ์ในนิตยสารรายสัปดาห์มังงะแนวโชเน็งโชเน็นแม็กกาซีนรายสัปดาห์ของโคดันชะ เมื่อวันที่ 27 เมษายน พ.ศ. 2565 โคดันชะได้รวบรวมตอนต่างๆ ตีพิมพ์เป็นรูปเล่ม(ทังโกบง) โดยเล่มแรกวางจำหน่ายเมื่อวันที่ 16 กันยายน พ.ศ. 2565 ณ วันที่ 15 พฤศจิกายน พ.ศ. 2567 ได้ออกจำหน่ายออกไปแล้วจำนวน 8 เล่ม สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยในวันที่ 19 สิงหาคม พ.ศ. 2567
วิดีโอสำหรับโปรโมตเล่มที่ 7 ซึ่งแอนิเมชั่นสร้างโดยสตูดิโอปัสซีโอเน ได้รับการอัปโหลดไปยังบัญชี X อย่างเป็นทางการของเรื่องนี้เมื่อวันที่ 10 กรกฎาคม พ.ศ. 2567
การตีพิมพ์ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  16 กันยายน พ.ศ. 2565 | 978-4-06-529086-6 | 17 กันยายน พ.ศ. 2567 | 978-616-599-736-2 |
| 2 |  16 ธันวาคม พ.ศ. 2565 | 978-4-06-529991-3 | มีนาคม พ.ศ. 2568 | — |
| 3 |  17 เมษายน พ.ศ. 2566 | 978-4-06-531235-3 | มีนาคม พ.ศ. 2568 | — |
| 4 |  17 สิงหาคม พ.ศ. 2566 | 978-4-06-532610-7 | — | — |
| 5 |  16 พฤศจิกายน พ.ศ  2566 | 978-4-06-533514-7 | — | — |
| 6 |  15 มีนาคม พ.ศ. 2567 | 978-4-06-534862-8 | — | — |
| 7 |  17 กรกฎาคม พ.ศ. 2567 | 978-4-06-536135-1 | — | — |
| 8 |  15 พฤศจิกายน พ.ศ. 2567 | 978-4-06-537043-8 | — | — |
| 9 |  17 มีนาคม พ.ศ. 2568 | 978-4-06-538704-7 | — | — |
ดูเพิ่ม

โย กา โยรุ นารา! มังงะอีกเรื่องจากผู้เขียนคนเดียวกัน
อ่านเพิ่ม

フツーじゃないキャラたちの日常＆ときどきラブコメ！ 濃厚でカオスな学園コミック『生徒会にも穴はある！』. Da Vinci (ภาษาญี่ปุ่น). Kadokawa Corporation. 20 กรกฎาคม 2023.{{cite web}}:  CS1 maint: url-status (ลิงก์)
【第111回新人漫画賞締め切り直前特別企画】〜漫画家を目指すキミに贈る〜漫画家への花道 『生徒会にも穴はある！』むちまろ先生が新人漫画家の悩みを解決！. Pocket Shōnen Magazine (ภาษาญี่ปุ่น). Kodansha. 1 กันยายน 2023. เก็บจากแหล่งเดิมเมื่อ 7 กันยายน 2023.
แหล่งข้อมูลอื่น

เว็บไซต์อย่างเป็นทางการที่ Pocket Shōnen Magazine (ในภาษาญี่ปุ่น)
เว็บไซต์อย่างเป็นทางการที่ Phoenix Next (ในภาษาไทย)
สภานักเรียนฉบับรั่ว!  ที่เครือข่ายข่าวอนิเมะ
| ด ค กการ์ตูนซีรีส์ในปัจจุบันที่ตีพิมพ์ลงใน โชเน็นแม็กกาซีนรายสัปดาห์ |
| --- | --- |
 ก้าวแรกสู่สังเวียน  คนเล็กทะยานฟ้า  แด่เธอผู้เป็นนิรันดร์  สะดุดรักยัยแฟนเช่า  ขังดวลแข้ง  ขอรุกเข้าไปใกล้ ๆ ใจเธอ  รักอลวนคนสลับบ้าน  แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~  กาลวิบัติ 4 อัศวิน  คาเฟ่นี้มีนางฟ้ามาเสิร์ฟ  ขบวนการกำมะลอ  ด้ายแดงผูกรักบ้านอามากามิ  คุโรอิวะ เมดากะ ไม่เข้าใจความน่ารักของฉันเลย  มิบุโระ ดาบคลั่งหมาป่าสีคราม  สภานักเรียนฉบับรั่ว!  ท่านคานัน ปีศาจต๊อง บ๊องไม่มีใครเกิน  คุณครูมาดหลอน หัวใจอ่อนแอ  มาโยนากะ ฮาโตะ ชุน  Galaxias 
เว็บไซต์: shonenmagazine.com
สุภาว์ เทวกุล

| สุภาว์ เทวกุล ณ อยุธยา |
| --- | --- |

เกิด: 7 กุมภาพันธ์ พ.ศ. 2471 จังหวัดพระนคร ประเทศสยาม
เสียชีวิต: 5 กันยายน พ.ศ. 2536 (65 ปี) กรุงเทพมหานคร ประเทศไทย
นามปากกา: สุภาว์ เทวกุลฯ รจนา, ศิระ ส., ส. สุภารัตน์
อาชีพ: นักเขียน
แนว: เรื่องสั้น นวนิยาย บทละครโทรทัศน์
คู่สมรส: หม่อมราชวงศ์ทัดเทพ เทวกุล
บุตร: 5 คน
สุภาว์ เทวกุลฯ เป็นนามปากกาของ สุภาว์ เทวกุล ณ อยุธยา (7 กุมภาพันธ์ พ.ศ. 2471 - 5 กันยายน พ.ศ. 2536) นักเขียนนวนิยาย และเรื่องสั้น  เป็นหนึ่งในผู้ก่อตั้งสมาคมนักเขียนแห่งประเทศไทย และดำรงตำแหน่งเลขาธิการสมาคมติดต่อกันมาหลายปี และได้รับเลือกเป็นนายกสมาคมนักเขียนแห่งประเทศไทย คนที่ 6 ต่อจากครูแก้ว อัจฉริยะกุล ระหว่างปี พ.ศ. 2521 - 2525 จำนวน 2 สมัย
ประวัติ

สุภาว์ เทวกุล ณ อยุธยา เดิมชื่อ สุภาว์ ภูมิรัตน เกิดที่กรุงเทพ เป็นบุตรคนสุดท้องของหลวงประกาศโกศัยวิทย์ (เสริม ภูมิรัตน) กับนางพิศ ภูมิรัตน ศึกษาชั้นต้นจากโรงเรียนสตรีจุลนาค โรงเรียนราชินีบน และโรงเรียนเตรียมอุดมศึกษา สอบเข้าแผนกสถาปัตยกรรมศาสตร์ จุฬาลงกรณ์มหาวิทยาลัย ได้ แต่ไม่ได้เรียน
สุภาว์เป็นครูสอนหนังสือที่โรงเรียนราชินีอยู่ระยะหนึ่ง แล้วสมรสกับหม่อมราชวงศ์ทัดเทพ เทวกุล มีบุตรธิดา 5 คน คือ
หม่อมหลวงสุภรัตน์ เทวกุล
หม่อมหลวงภาว์รัตน์ จารุจินดา (สมรสกับพันโทสนิทพงศ์ จารุจินดา)
หม่อมหลวงกุลรัตน์ อึ้งอร่าม (สมรสกับนายอภิสิทธิ์ อึ้งอร่าม)
หม่อมหลวงเทพรัตน์ เทวกุล
หม่อมหลวงเบ็ญจารัตน์ โควินท์ทวีวัฒน์
โดยสามีเสียชีวิตตั้งแต่บุตรสาวคนโตอายุเพียง 10 ปี และบุตรสาวคนสุดท้องอายุเพียงสิบเดือน สุภาว์ต้องเลี้ยงดูลูก ๆ ทั้งห้าคนตามลำพัง โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระมหากรุณาธิคุณ พระราชทานเงินเพิ่มเป็นค่าเลี้ยงดูบุตรธิดาทุกเดือน
สุภาว์ เริ่มงานเขียนเรื่องสั้นครั้งแรก ตีพิมพ์ในนิตยสาร "โบว์แดง" รายสัปดาห์ และนิตยสาร "ศรีสัปดาห์" หลังจากสามีเสียชีวิต ได้เริ่มเขียนนวนิยายเป็นอาชีพ เริ่มตั้งแต่เรื่อง สะใภ้จ้าว และมีผลงานเรื่องสั้นกว่า 300 เรื่อง
ในระยะหลัง สุภาว์หันมาเขียนบทละครโทรทัศน์ อีกทั้งยังเป็นอาจารย์พิเศษ ผู้บรรยายเรื่องการเขียนบท ให้กับคณะนิเทศศาสตร์ จุฬาลงกรณ์มหาวิทยาลัย และมหาวิทยาลัยกรุงเทพ ผลงานที่เป็นที่รู้จัก เช่น บทละครเรื่อง "ประตูสีเทา" และ "ปริศนา"
นอกเหนือจากงานที่สมาคมนักเขียนแล้ว สุภาว์ เทวกุล ยังร่วมทำงานในคณะกรรมการเอกลักษณ์ของชาติ
สุภาว์ เทวกุล ณ อยุธยา เสียชีวิตด้วยโรคหัวใจล้มเหลว เมื่อวันที่ 5 กันยายน พ.ศ. 2536 อายุ 65 ปี ขณะที่นวนิยายเรื่องสุดท้าย ชื่อ "วันวารที่ผ่านไป" เพิ่งเผยแพร่ได้เพียงตอนเดียว ทางสมาคมนักเขียนแห่งประเทศไทยได้จัดตั้งกองทุนชื่อ "กองทุนรางวัล สุภาว์ เทวกุล" เพื่อประกวดรางวัลวรรณกรรมดีเด่นประเภท นวนิยาย เรื่องสั้น และบทละคร เป็นประจำทุกปี โดยพิธีมอบรางวัลกระทำในวันที่ 7 กุมภาพันธ์ ซึ่งเป็นวันคล้ายวันเกิดของสุภาว์ เป็นประจำทุกปี ตั้งแต่ พ.ศ. 2538
รายชื่อผลงาน

ไม้แปลกป่า  (สร้างเป็นละครโทรทัศน์ ช่อง 3 2544)
แค่เอื้อม
ละอองเทศ (สร้างเป็นละครโทรทัศน์ 2 ครั้ง ช่อง 3 2545 และ ช่อง 7 2568)​
ไฟ
เยี่ยมวิมาน
มนุษย์
ไฟใต้น้ำ
บางส่วนของหัวใจ
รักต้องห้าม
หัวใจไม่มีประตู
ถนนชีวิต
สะใภ้จ้าว (สร้างเป็นละครโทรทัศน์ 2 ครั้ง 2545 และ 2558 ช่อง 3)